UNIDÁ y AA: La dificultá de vender dos discursos:  UNIDÁ y AA nun diben con tantu enfotu como'l PAS-URAS; y demientres que la primera caltenía los 4 conceyales y asitiábase como quinta fuercia, la segunda sacaba un númberu de votos aprosimáu al de 1999 y asitiábase como sesta. Si ún quier cayer na  autocomplacencia, pue pensar que la suma d'estes dos fuercies (daqué que sábese imposible nun planu práuticu) ye cuasi la metá d'URAS-PAS y más de les que sumaren nunca partíos d'esquierda nacionalista. Sicasí, dende una perspeutiva global nun se pue falar más que de fracasu presente y futuru inciertu: El mensax maximalista d'AA paez que tocó techu eleutoral en 2003 y el "Pack Trio" qu'ufierta UNIDÁ d'esquierdismu-asturianismu-ecoloxismu, ye, amás, el carné d'identidá d'una IU-BA-LV (dícenlo hasta nes  sigles) a la qu'ensin dulda van votar por ser "caballu ganador" una bona parte del so elleutoráu potencial y hasta del que cabría esperar un sofitu mayor pa Unidá, pues nun hai qu'escaecer que dellos asturianistes de sonadía simpaticen con esti proyeutu.